CELEX: C2004/273/63
Language: fi
Date: 2004-11-06 00:00:00
Title: Asia T-327/04: Syndicat National de l'Industrie des Viandesin (SNIV) 3.8.2004 Euroopan yhteisöjen komissiota vastaan nostama kanne

6.11.2004   
            
            
               FI
            
            
               Euroopan unionin virallinen lehti
            
            
               C 273/32
            
         Syndicat National de l'Industrie des Viandesin (SNIV) 3.8.2004 Euroopan yhteisöjen komissiota vastaan nostama kanne
   (Asia T-327/04)
   (2004/C 273/63)
   Oikeudenkäyntikieli: ranska
   Syndicat National de l'Industrie des Viandes (SNIV), kotipaikka Pariisi, on nostanut 3.8.2004 ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Nocole Coutrelis ja Séverine Henneresse, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa valtiontuesta ”N515/2003 — Ranska — Renderointialalle myönnetyt tuet — Teurastusvero”30.3.2004 tehdyn komission päätöksen ja
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Koska renderointia pidetään julkisena palveluna, se rahoitetaan Ranskassa rahastosta, johon varoja kertyy valtion maksamista suorituksista ja teurastamoilta perittävästä teurastusverosta. Tästä järjestelmästä on ilmoitettu komissiolle. Kantaja, joka edustaa teurastamoita, on kiinnittänyt komission huomion siihen, että asiassa on tarpeen aloittaa EY 88 artiklan 2 kohdassa tarkoitettu tukea koskeva muodollinen tutkintamenettely. Komissio on riidanalaisessa päätöksessä kuitenkin katsonut, että kyseessä oleva järjestelmä ei ole ristiriidassa yhteisön oikeuden kanssa sikäli kuin kyse on ”maatilalla kuolleista eläimistä”, eikä se muodosta valtiontukea ”teurastusjätteiden” osalta.
   Kantaja katsoo, että komissio on näin vahvistanut Ranskan hallituksen käyttöön ottaman järjestelmän, ja vaatii riidanalaista päätöstä kumottavaksi vedoten EY 88 artiklan 2 kohdan ja asetuksen 659/1999 (1) 4 artiklan 4 kohdan rikkomiseen. Kantaja katsoo, että kun otetaan huomioon kantajan esiin tuomat merkittävät vaikeudet arvioitaessa kyseessä olevan tuen hyväksyttävyyttä, komissio ei voinut todeta mainitun tuen soveltuvan yhteismarkkinoille aloittamatta muodollista tutkintamenettelyä.
   Kantaja vetoaa riidanalaisessa päätöksessä oleviin useisiin tosiseikkoja koskeviin virheellisyyksiin sekä arviointivirheisiin. Se väittää myös, että teurastusvero on selkeästi ristiriidassa useiden, muun seuraavien yhteisön säännösten kanssa:
   
               —
            
            
               ALV:a koskevat säännökset
            
         
               —
            
            
               Jäsenvaltioiden välisten määrällisten rajoitusten kielto (EY 28 artikla) sikäli, kun teurastusvero koskee myös asetuksessa 1760/2000 (2) tarkoitettuja ”sekalaista alkuperää” olevia eläimiä, eli eläimiä, jotka ovat lähtöisin yhdestä jäsenvaltiosta mutta jotka on teurastettu Ranskassa
            
         
               —
            
            
               Asetus 1774/2002 (3)
               
            
         
               —
            
            
               Palveluiden vapaa tarjonta (EY 50 artikla) sikäli, kun kussakin departementissa ainoastaan yksi yritys voi tarjota renderointipalveluja kyseisen departementin teurastamoille ja karjankasvattajille
            
         
               —
            
            
               Yhteisen maatalouspolitiikan järjestelmä. Kantaja väittää tältä osin, että kantamalla kyseisen veron Ranska häiritsee lihan yhteistä markkinajärjestelyä ja rikkoo siihen liittyviä asetuksia korottamalla keinotekoisesti lihan hintaa.
            
         
      (1)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annettu neuvoston asetus (EY) N:o 659/1999, EYVL L 83, 27.3.1999, s. 1—9.
   
      (2)  Nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta 17 päivänä heinäkuuta 2000 annettu Euroopan parlamentin ja neuvoston asetus (EY) N:o 1760/2000, EYVL L 204, 11.8.2000, s. 1—10.
   
      (3)  Muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annettu Euroopan parlamentin ja neuvoston asetus (EY) N:o 1774/2002, EYVL L 273, 10.10.2002, s. 1—95.